સાચા માણસોના મહિમાને ગાતા આ ચાંવળા સમાજની જમાબાજુને પ્રસ્તુત કરે છે. સાચા માણસો દુલર્ભ છે, ઠેર ઠેર મળતા નથી. એ ગમે તેમ અથડાવા – પછાડવા- તોડવાથી તૂટતા નથી. ટાંકણાંરૂપી દુઃખથી તૂટી પડતા નથી ત્રીજા ચાંવળામાં નથવો આ સાચૂકલા માણસોના પરખંદાની વિગતો કહે છે અને એના માન-સન્માન કરવાનું સૂચવે છે. સાચાં મોતીઓ માફક સાચા માણસો પણ દુર્લભ છે એની ભાળ અઘરી છે. એને એરણ માથે ટીપવા છતાં એ તૂટતા નથી. સારા-સજ્જન માણસોનું પણ એવું છે, ગમે તેવી વિપત્તિમાં તેઓ ભાંગી પડતા નથી. આવા સાચા મોતીને હારમાં ગૂંથવાના હોય અને જતનથી ડોકમાં રાખવાના હોય, મોતીની માફક સજ્જન-સારા માણસોને પણ જાળવવાના-સાચવવાના હોય.